SL Uradni list Evropske unije L 341/1

SKLEP SKUPNEGA ODBORA EGP

št. 153/2012

z dne 28. septembra 2012

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,

ob upoštevanju naslednjega:

(1) Izvedbeno uredbo Komisije (EU) št. 739/2011 z dne 27. julija 2011 o spremembi Priloge I k Uredbi Evropskega parlamenta in Sveta (ES) št. 854/2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (1), je treba vključiti v Sporazum.

(2) Izvedbeno uredbo Komisije (EU) št. 1109/2011 z dne 3. novembra 2011 o spremembi Priloge I k Uredbi (ES) št. 2075/2005 glede enakovrednih metod za testiranje na trihinelo (2) je treba vključiti v Sporazum.

(3) Izvedbeni sklep Komisije 2011/898/EU z dne 21. decembra 2011 o spremembi Odločbe 2009/852/ES o prehodnih ukrepih na podlagi uredb (ES) št. 852/2004 in (ES) št. 853/2004 Evropskega parlamenta in Sveta glede predelave surovega mleka, ki ne izpolnjuje zahtev, v nekaterih obratih za predelavo mleka v Romuniji in strukturnih zahtev za take obrate (3) je treba vključiti v Sporazum.

(4) Izvedbeni sklep Komisije 2011/899/EU z dne 21. decembra 2011 o spremembi Odločbe 2009/861/ES o prehodnih ukrepih na podlagi Uredbe (ES) št. 853/2004 Evropskega parlamenta in Sveta glede predelave surovega mleka, ki ne izpolnjuje zahtev, v nekaterih obratih za predelavo mleka v Bolgariji (4) je treba vključiti v Sporazum.

(5) Ta sklep se nanaša na zakonodajo v zvezi z veterinarskimi zadevami in živili. Zakonodaja v zvezi z veterinarskimi zadevami in živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu in v uvodu k poglavju XII Priloge II k Sporazumu. Ta sklep se zato ne uporablja za Lihtenštajn.

(6) Prilogi I in II k Sporazumu bi bilo zato treba ustrezno spremeniti –

SPREJEL NASLEDNJI SKLEP:

Člen 1

Poglavje I Priloge I k Sporazumu se spremeni:

1. v točki 12 (Uredba (ES) št. 854/2004 Evropskega parlamenta in Sveta) v delu 1.1 se doda naslednja alinea: „— 32011 R 0739: Izvedbena uredba Komisije (EU) št. 739/2011 z dne 27. julija 2011 (UL L 196, 28.7.2011, str. 3).“;

2. v prvi alinei (Odločba Komisije 2009/852/ES) pod naslovom „Uporabljajo se prehodne ureditve, določene v naslednjih aktih“ se v točki 16 (Uredba (ES) št. 852/2004 Evropskega parlamenta in Sveta) in točki 17 (Uredba (ES) št. 853/2004 Evropskega parlamenta in Sveta) v delu 6.1 doda naslednja alinea: „— 32011 D 0898: Izvedbeni sklep Komisije 2011/898/EU z dne 21. decembra 2011 (UL L 345, 29.12.2011, str. 22).“;

3. v drugi alinei (Odločba Komisije 2009/861/ES) pod naslovom „Uporabljajo se prehodne ureditve, določene v naslednjih aktih“ se v točki 17 (Uredba (ES) št. 853/2004 Evropskega parlamenta in Sveta) v delu 6.1 doda naslednja alinea: „— 32011 D 0899: Izvedbeni sklep Komisije 2011/899/EU z dne 21. decembra 2011 (UL L 345, 29.12.2011, str. 28).“;

4. v točki 54 (Uredba Komisije (ES) št. 2075/2005) v delu 6.2 se doda naslednja alinea: „— 32011 R 1109: Izvedbena uredba Komisije (EU) št. 1109/2011 z dne 3. novembra 2011 (UL L 287, 4.11.2011, str. 23).“

Člen 2

V prvi alinei (Odločba Komisije 2009/852/ES) pod naslovom „Uporabljajo se prehodne ureditve, določene v naslednjih aktih“ se v točki 54zzzh (Uredba (ES) št. 852/2004 Evropskega parlamenta in Sveta) poglavja XII Priloge II k Sporazumu doda naslednja alinea:

„— 32011 D 0898: Izvedbeni sklep Komisije 2011/898/EU z dne 21. decembra 2011 (UL L 345, 29.12.2011, str. 22).“

Člen 3

Besedila izvedbenih uredb (EU) št. 739/2011 in (EU) št. 1109/2011 ter izvedbenih sklepov 2011/898/EU in 2011/899/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 4

Ta sklep začne veljati 1. novembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 28. septembra 2012 Za Skupni odbor EGP Predsednik Atle LEIKVOLL

(1) UL L 196, 28.7.2011, str. 3.

(2) UL L 287, 4.11.2011, str. 23.

(3) UL L 345, 29.12.2011, str. 22.

(4) UL L 345, 29.12.2011, str. 28.

(5) Navedena ni nobena ustavna zahteva.